wickkiey/tamil-wikipedia-chunked huggingface dataset:
# குர்சித் மக்முது கசூரி

**குர்சித் மக்முது கசூரி** (*Khurshid Mahmud Kasuri*) (பிறப்பு, 18 ஜூன் 1941) ஓர் பாகிஸ்தானிய அரசியல்வாதியும் மற்றும் எழுத்தாளரும் ஆவார். இவர் நவம்பர் 2002 முதல் நவம்பர் 2007 வரை பாக்கித்தானின் வெளியுறவு அமைச்சராக பணியாற்றினார். அரசியல் மற்றும் சர்வதேச விவகாரங்களுக்கான மூத்த ஆலோசகராகவும், இம்ரான் கானால் நிறுவப்பட்ட அரசியல் கட்சியான பாக்கித்தான் தெகுரீக்கே இன்சாபு கட்சியின் காஷ்மீர் தொடர்பான பணிக்குழுவின் தலைவராகவும், கட்சியின் முக்கிய உறுப்பினராகவும் உள்ளார். மேலும் இவர் 'நைதர் எ ஹாக் நார் எ டோவ்' என்ற புத்தகத்தின் ஆசிரியரும் ஆவார்.
# குர்சித் மக்முது கசூரி

## சொந்த வாழ்க்கை

இவர் பஞ்சாப் மாகாணத்தின் இலாகூரில் பிறந்தார். பஞ்சாப் பல்கலைக்கழகத்தில் கல்வி பயின்ற பிறகு, கசூரி பின்னர் கேம்பிரிச்சுப் பல்கலைக்கழகத்தில் சட்டம் பயின்றார். பின்னர் கிரேஸ் விடுதியில் வழக்கறிஞராக அனுமதிக்கப்பட்டார். இவர் நைஸ் பல்கலைக்கழகத்தில் பிரெஞ்சு மொழியையும் பயின்றார்.
# குர்சித் மக்முது கசூரி

## அரசியல்

*ஏர்-மார்ஷல் முகமது அஸ்கர் கான்* தலைமையிலான “தெஹ்ரீக்-இ-இஸ்தக்லால்” (டிஐஐ) கட்சியுடன் தனது அரசியல் வாழ்க்கையைத் தொடங்கினார். பின்னர் அதன் பொதுச்செயலாளராக உயர்ந்தார். 1993 ஆம் ஆண்டில் பிரதான எதிர்க்கட்சியான பாக்கித்தான் மக்கள் கட்சியின் பொதுச்செயலாளராகவும் தேர்ந்தெடுக்கப்பட்டார். பூட்டோ சியா-உல்-ஹக் ஆகியீர்ன் ஆட்சியின்போது இருவருக்கும் இவர் எதிர்ப்பு தெரிவித்ததற்காக பல சந்தர்ப்பங்களில் சிறைக்குச் சென்றார். 1997 மற்றும் 2002 ஆம் ஆண்டுகளில் தேசிய சட்டமன்றத்திற்கு தேர்ந்தெடுக்கப்பட்டார். தகவல் மற்றும் ஊடக மேம்பாட்டுக்கான நிலைக்குழுவின் தலைவராகவும் பணியாற்ரியுள்ளார். நவாஸ் ஷெரீப் பிரதமராக இருந்தபோது அரசியலமைப்பின் 15 வது திருத்தத்தை ('ஷரியத் மசோதா') அவர் கடுமையாக எதிர்த்தார். 15வது திருத்தத்திற்கு எதிர்ப்பு தெரிவிக்கும் வகையில் இவர் தேசிய சட்டமன்ற உறுப்பினர் பதவியை ராஜினாமா செய்தார். 1981 இல் ஜனநாயகத்தை மீட்டெடுப்பதற்கான இயக்கத்தில் சேர இவர் வெளியுறவு அலுவலகத்தை விட்டு வெளியேறினார். பின்னர் கைது செய்யப்பட்டார்.  
2012 ஆம் ஆண்டில், "அமைதி மற்றும் முன்னேற்ற மையத்தில்" அமைதி மற்றும் மோதல் ஆய்வுகள் சம்பந்தப்பட்ட தலைப்புகள் குறித்து இவர் இந்திய அரசியல்வாதி ஜஸ்வந்த் சிங்குடன் சேர்ந்து விரிவுரை நிகழ்த்தினார். மேலும் மேற்கு வங்க ஆளுநர் என். கே. நாராயணனையும் சந்தித்தார்.
# உன்னி ஆர்.

தனது புனைப்பெயரான **உன்னி ஆர்** என அறியப்படும் **பி. ஜெயச்சந்திரன்** ( *P. Jayachandran*; பிறப்பு ஏப்ரல் 12,1971),ஓர் இந்திய சிறுகதை எழுத்தாளரும் மற்றும் திரைக்கதை ஆசிரியரும் ஆவார். இவர் மலையாள இலக்கியம் மற்றும் மலையாளத் திரைப்படங்களில் தனது படைப்புகளுக்காக அறியப்படுகிறார். கோட்டயம் மாவட்டத்தில் கூடமலூரில் பிறந்த இவர் தற்போது இந்தியாவின் கேரளாவின் திருவனந்தபுரத்தில் வசித்து வருகிறார். கூடமலூர் எல்பி பள்ளி, சிஎம்எஸ் கல்லூரி உயர்நிலைப்பள்ளி, சிஎம்ஏஸ் கல்லூரி கோட்டயம் மற்றும் கோட்டயம் பாசேலியஸ் கல்லூரி ஆகியவற்றில் படித்தார். உன்னி ஆர். *சார்லி* (2015) படத்திற்காக சிறந்த திரைக்கதைக்கான கேரள மாநில திரைப்பட விருதை வென்றார்.
# உன்னி ஆர்.

## தொழில் வாழ்க்கை

இவரது "வாங்கு" என்ற சிறுகதை 2020 கேரள சாகித்ய அகாதமி விருதை வென்றது.
மேலும் அதே பெயரில் 2021 ஆம் ஆண்டு திரைப்படமாக உருவாக்கப்பட்டது.
# உபெரோடான் ரோகானி

**ரோகான் கோளத் தவளை** (*Rohan's globular frog*) என்று பொதுவாக அழைக்கப்படும் ***உபெரோடான் ரோகானி** (Uperodon rohani)*, கூர்வாய்த் தவளைச் சிற்றினமாகும். இது இலங்கையில் மட்டுமே காணப்படும் அகணிய உயிரி.
# உபெரோடான் ரோகானி

## சொற்பிறப்பியல்

இலங்கை மீன்கள் மற்றும் நீர்நிலவாழ் உயிரினங்கள் பற்றிய படைப்புகளுக்காக அறியப்பட்ட விஞ்ஞானி ரோகான் பெத்தியகோடா பெயரால் இது அழைக்கப்படுகிறது.
# உபெரோடான் ரோகானி

## வகைப்பாட்டியல்

கோளத் தவளை முன்பு *உபெரோடான் வேரிகாட்டசு*டன் ஒத்ததாகக் கருதப்பட்டது. ஆனால் 2018-இல் பிரிக்கப்பட்டது. இவற்றுக்கிடையேயான மரபணு சுமார் 2.8% வேறுபட்டது.
# உபெரோடான் ரோகானி

## விளக்கம்

கோளத் தவளை ஒரு சிறிய தவளை ஆகும். பொதுவாக ஆண் தவளை 26-34 மில்லிமீட்டர் நீளமும், பெண் தவளை 28-35 மில்லிமீட்டர் நீளம் உடையது. இது அரக்கு நிறத்தில் சற்று வெளிர் ஆலிவ் மஞ்சள் புள்ளிகளுடன் காணப்படும். இதன் வயிறு மற்றும் தொடையின் அருகே அடர்த்தியாக ஆலிவ் புள்ளிகள் உள்ளன. இது ஓரளவு ஒளி ஊடுருவக்கூடிய கால் மற்றும் கணுக்கால் ஆகியவற்றைக் கொண்டுள்ளது.
# உபெரோடான் ரோகானி

## பரவல்

கோளத் தவளை இலங்கை முழுவதும் காணப்படுகிறது. ஆனால் தாழ்நிலங்களில் மிகவும் அதிகமாகக் காணப்படும்.
# உபெரோடான் ரோகானி

## வாழ்விடம்

கோளத் தவளை குளங்கள் மற்றும் குட்டைகள் போன்ற ஈரமான சூழல்களில் காணப்படுகிறது. நீர்நிலைகள் மற்றும் நீர்த்தேக்கங்கள், நெல் வயல்கள் போன்ற விவசாய நிலங்கள் மற்றும் வீடுகள் மற்றும் கட்டிடங்களுக்குள் உள்ள ஈரமான இடங்கள், குளியலறைகள் போன்ற இடங்களில் பொதுவாகக் காணப்படுவதால் இது தொடர்ந்து மனிதர்களுடன் தொடர்பு கொள்கிறது.
# தி ஆர்க்கிடெக்சர் ஆப் எ டெக்கன் சுல்தானேட்

**தி ஆர்க்கிடெக்சர் ஆப் எ டெக்கன் சுல்தானேட்** (The Architecture of a Deccan Sultanate) என்பது கட்டிடக்கலை மற்றும் கலை வரலாற்றாசிரியர் புஷ்கர் சோஹோனி எழுதிய நூலாகும். இந்நூல் 2018ஆம் ஆண்டு வெளியானது. இந்த நூலானது கி.பி. பதினாறாம் நூற்றாண்டில் ஆட்சி செய்த அகமத்நகரின் நிசாம் சாக்களின் கட்டிடக்கலை, நகர்ப்புற குடியிருப்புகள் குறித்து மிக விரிவாக எழுதப்பட்ட படைப்புகளில் ஒன்றாகும்.
# தி ஆர்க்கிடெக்சர் ஆப் எ டெக்கன் சுல்தானேட்

## சுருக்கம்

இந்த நூலானது தக்காண சுல்தானகத்தின் ஒன்றான அகமத்நகர் சுல்தானகத்தின் கட்டிடக்கலை, கலைப் பொருட்கள் அமைந்துள்ள சமூகப் பின்னணியை புதுப்பிக்கவும், கட்டிடக்கலை, ஓவியம், நாணயவியல் ஆகியவற்றைப் பயன்படுத்தி செய்யக்கூடிய ஆராய்ச்சியை அடிப்படையாகக் கொண்டது. பதினாறாம் நூற்றாண்டைச் சேர்ந்த இந்த இராச்சியம் கடந்த காலத்தில் ஆய்வாள்களால் மோசமாக ஆய்வு செய்யப்பட்டிருந்த்து. மேலும் அதன் நினைவுச்சின்னங்கள் அழிவு நிலையில் உள்ளன. புத்தகத்தின் முதன்மை கவனம் நிஜாம் ஷாஹி சுல்தானகத்தின் (1490-1636) கட்டிடக்கலை குறித்தது ஆகும். இது அகமத்நகர் இராச்சியம் என்றும் அழைக்கப்படுகிறது, முகலாயர் வெற்றி கொள்வதற்க்கு முன்னர் தக்காணத்தில் இருந்த மூன்று முக்கிய ஆட்சிகளில் குறைவாக அறியப்பட்டத்து அகமத்நகர் சுல்தானாகமாகும். லாரா பரோடி கூற்றின்படி, "தெற்காசியா மற்றும் இஸ்லாமிய உலகின் கலாச்சார மற்றும் கட்டிடக்கலை வரலாற்றில் உள்ள குறிப்பிடத்தக்க இடைவெளியை இந்த புத்தகம் நிரப்புகிறது." கட்டிடக்கலை வரலாற்றாசிரியரான ஜார்ஜ் மைக்கேல் இதை "கட்டிடக்கலை வரலாற்றில் ஒரு குறிப்பிடத்தக்க பங்களிப்பு, இடைக்கால இந்தோ-இஸ்லாமிய கலாச்சாரத்தைப் பற்றிய முழுமையான புரிதலை வழங்குகிறது" என்று குறிப்பிட்டார். இந்த ஆண்டிற்கான தனது வாசிப்பு பட்டியலில் உள்ள புத்தகங்களில் ஒன்றாக இந்த நூல் உள்ளது என மனு எஸ். பிள்ளையால் மேற்கோள் குறிப்பிடப்பட்டது. தி முஸ்லிம் வேர்ல்ட் புக் ரிவ்யூவால் மதிப்பாய்வு செய்யப்பட்ட இந்த நூல் "அற்புதமான ஆய்வுக்கட்டுரை" என்று குறிப்பிட்டது.
# இறைவன் மிகப்பெரியவன் (திரைப்படம்)

**இறைவன் மிகப்பெரியவன்**, அமீர் இயக்கத்தில் வெளிவர உள்ள தமிழ்த் திரைப்படம் ஆகும். இப்படத்தின் கதையை இயக்குநர் வெற்றிமாறன் மற்றும் *தங்கம்* எழுதியுள்ளனர். இப்படத்தின் தயாரிப்பாளர் **ஜாபர் சாதிக்** திமுகவின் முன்னாள் நிர்வாகி ஆவார். ஜாபர் சாதிக்கின் சகோதரர் *முகமது சலீம்* இப்படத்தின் கதாநாயகன் ஆவர்.
# இறைவன் மிகப்பெரியவன் (திரைப்படம்)

## படப்பிடிப்பு நிறுத்தம்

இத்திரைப்படத்தின் இறுதி கட்டப் படப்பிடிப்பு நடந்து கொண்டிருக்கையில், இதன் தயாரிப்பாளரான ஜாபர் சாதிக் போதைப் பொருள் கடத்தல் வழக்கில் தில்லியில் வைத்து கைது செய்யப்பட்டதால், படப்பிடிப்பில் தடை ஏற்பட்டுள்ளது. இத்திரைப்படம் பாதியில் நின்றது குறித்து இயக்குநர் அமீர் அறிக்கை வெளியிட்டுள்ளார்.
# இறைவன் மிகப்பெரியவன் (திரைப்படம்)

## வழக்கு

18 செப்டம்பர் 2024 அன்று இத்திரைப்பட தயாரிப்பாளர் ஜாபர் சாதிக், கதாநாயகன் முகமது சலீம் மற்றும் இயக்குநர் அமீர் உள்ளிட்ட 12 பேர் மீது சட்டவிரோத பணப்பரிமாற்ற வழக்கில், அமலாக்க இயக்குனரகம், சென்னை முதன்மை அமர்வு நீதிமன்றத்தில் குற்றப் பத்திரிக்கை தாக்கல் செய்தது.
# சிலாவளையபியூட்டேன்

**சிலாவளையபியூட்டேன்** (*Silacyclobutane*) என்பது C<sub>3</sub>H<sub>8</sub>Si என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சிலாசைக்ளோபியூட்டேன் என்ற பெயராலும் இது அழைக்கப்படுகிறது. கரிமசிலிக்கான் சேர்மமான இதை (CH<sub>2</sub>)<sub>3</sub>SiH<sub>2</sub> என்ற அமைப்பு வாய்பாட்டாலும் அடையாளப்படுத்தலாம். இது கல்வி ஆராய்ச்சிக்கு மட்டுமே பயன்பாடு கொண்ட ஒரு நிறமற்ற ஆவியாகும் திரவமாகும். மிகவும் பொதுவான வழிப்பெறுதிகளில் (CH<sub>2</sub>)<sub>3</sub>Si(CH<sub>3</sub>)2 போன்ற மாற்றியமைக்கப்பட்ட வழிப்பெறுதிகளும் அடங்கும். திரிபுபடுத்தப்பட்ட வளையங்களாக இருப்பதால் இவை சற்று அதிகமான வினைத்திறனைக் கொண்டிருக்கும்.
# அனாதீனம் நிலம்

**அனாதீன நிலம்**, 1970ஆம் ஆண்டில் தமிழ்நாட்டில் நடைமுறைக்கு வந்த நில உச்சவரம்புச் சட்டத்தின்படி, 30 ஏக்கருக்கு மேல் வைத்திருக்கும் ஒரு குடும்பத்தின் உபரி நிலங்களை தமிழ்நாடு அரசு கையகப்படுத்தி தமிழ்நாடு வருவாய்த் துறையிடம் ஒப்படைக்கப்பட்டது. அனாதீன நிலங்களுக்கு தமிழ்நாடு அரசே உரிமையாளர் ஆவார். இந்த நிலங்களை தமிழ்நாடு அரசே பொதுக் காரியத்திற்கு பயன்படுத்திக் கொள்ளும்.  
நில உச்சவரம்புச் சட்டத்தின் கீழ் அரசிடமிருந்த உபரி நிலங்களை நிலமற்ற ஏழை விவசாயிகளுக்கு பகிர்ந்தளித்து ஒப்பனை பட்டா வழங்கப்பட்டது. அனாதீன நிலங்களை தனியார் விற்பதோ அல்லது வாங்குவதோ செல்லாது.
# மலேசிய வேளாண் ஆய்வு மேம்பாட்டு நிறுவனம்

**மார்டி** அல்லது **மலேசிய வேளாண் ஆய்வு மேம்பாட்டு நிறுவனம்** (மலாய்: *Institut Penyelidikan dan Kemajuan Pertanian Malaysia*; ஆங்கிலம்: *Malaysian Agricultural Research and Development Institute*) (**MARDI**); என்பது மலேசிய வேளாண் மற்றும் உணவு பாதுகாப்பு துறை அமைச்சின் கீழ் உள்ள ஒரு மலேசிய அரசு நிறுவனம் ஆகும்.  
இந்த நிறுவனம் மலேசிய விவசாய ஆராய்ச்சி மற்றும் மேம்பாட்டு நிறுவனச் சட்டம் 1969 எனும் சட்டத்தின் *(Malaysian Agricultural Research and Development Institute Act 1969)* கீழ் நிறுவப்பட்டது.  
மலேசியாவின் வேளாண் சார்ந்த தொழில், கால்நடை, விலங்கு நலன், மீன்பிடி, வேளாண் ஆராய்ச்சி, வேளாண் வளர்ச்சி, உணவு பாதுகாப்பு போன்ற துறைகளில் ஆய்வுகள் மேற்கொள்வதற்கு இந்த நிறுவனம் பொறுப்பு வகிக்கிறது.
# மலேசிய வேளாண் ஆய்வு மேம்பாட்டு நிறுவனம்

## பொது

ஏறக்குறைய 40 ஆண்டுகளாக மலேசிய வேளாண் ஆய்வு மேம்பாட்டு நிறுவனத்தின் ஆய்வு முயற்சிகளின் வழியாக பல புதிய தாவர வகைகள் மற்றும் வேளாண் முளைவகை, புதிய கால்நடை இனங்கள் உருவாக்கப்பட்டு உள்ளன.  
இந்த ஆய்வு நிறுவனத்தின் வழியாக், சுற்றுச்சூழல் மற்றும் வேளாண் வளங்களை நிர்வகிப்பதற்கான புதிய தொழில் நுட்பங்களும் உருவாக்கப்பட்டு வருகின்றன.
# மலேசிய வேளாண் ஆய்வு மேம்பாட்டு நிறுவனம்

## முகவரி

**மார்டி தலைமையகம்**  
Persiaran MARDI-UPM  
43400 செர்டாங்  
சிலாங்கூர், மலேசியா  
தொலைபேசி: 603-8953 6000
# இந்திய இராணுவப் பொறியாளர்கள் படையணி

**இந்திய இராணுவப் பொறியாளர்கள் படை** (*Indian Army Corps of Engineers*), இது 1777ஆம் ஆண்டில் பிரித்தானிய கிழக்கிந்திய கம்பெனியால் தரைப்படையினருக்கு உதவிட நிறுவப்பட்டது. இந்திய இராணுவத்தின் முப்படைகள், துணை இராணுவப் படைகளுக்கும் மற்றும் இயற்கைப் பேரிடர் காலங்களில் பணியாற்றும் பொறியாளர்கள் படையாகும்.இப்படையில் சேருர்பவர்களுக்கு புனே இராணுவப் பொறியியல் கல்லூரியில் பயிற்சி வழங்குகிறது. இந்தியப் பாதுகாப்பு அமைச்சகத்தின் கீழ் இராணுவப் பொறியாளர்கள் படையணி செயல்படுகிறது. தலைமைப் பொறியாளரான லெப்டினண்ட் ஜெனரல் தலைமையில் இது செயல்படுகிறது.
# இந்திய இராணுவப் பொறியாளர்கள் படையணி

## அமைப்பு

லெப்டினண்ட் ஜெனரல் தலமையிலான இந்திய இராணுவப் பொறியாளர்கள் படையானது *மெட்ராஸ் சாப்பர்ஸ்*, *பெங்கால் சாப்பர்ஸ்* மற்றும் பம்பாய் *சாப்பர்ஸ்* எனும் மூன்று பிரிவுகள் கொண்டது.  
இந்த அமைப்பு **இராணுவப் பொறியாளர்கள் சேவை** (Military Engineer Services)எல்லைப்புறச் சாலைகள் அமைப்பு மற்றும் இந்திய நில அளவைத் துறையுடன் நெருங்கியத் தொடர்புடையது..
# இந்திய இராணுவப் பொறியாளர்கள் படையணி

## போர்க் காலங்களில் இராணுவப் பொறியாளர்கள் படையணியின் பணிகள்

போர்க் காலங்களில் இப்படையணி பாலங்கள் நிறுவதல், வழித்தடங்கள் அமைத்தல், உலங்கு வானூர்திகளுக்கான இறங்குதளம் அமைக்கும் பணி மேற்கொள்கிறது. அதே நேரத்தில் எதிரி நாட்டின் கண்ணி வெடிகளை கண்டு செயல் இழக்கச் செய்தல், பாலங்களை குண்டுகள் வைத்து அழித்தல், போர்க் களங்களின் நில அளவை வரைபடம் தயாரித்தல் மற்றும் பதுங்கு குழிகள் மற்றும் பதுங்கு கட்டங்களை நிறுவதல் ஆகும்.
# இந்திய இராணுவப் பொறியாளர்கள் படையணி

## கலந்து கொண்ட போர்கள்

- முதலாம் ஆங்கிலேய-ஆப்கானியப் போர்
- இரண்டாம் ஆங்கிலேய ஆப்கானியப் போர்
- முதலாம் உலகப் போர்
- இரண்டாம் உலகப் போர்
- இந்திய சீனப் போர்
- இந்தியா-பாகிஸ்தான் போர், 1947
- இந்தியா-பாகிஸ்தான் போர், 1965
- 1971 இந்தியா-பாக்கிஸ்தான் போர்
- கார்கில் போர்
# இந்திய இராணுவப் பொறியாளர்கள் படையணி

## கலந்து கொண்ட போர்கள்

### இராணுவப் பொறியாளர்கள் சேவைகள்

**இராணுவப் பொறியாளர் சேவை** அதிகாரிகள் (Military Engineer Services) இராணுவக் கட்டிடங்கள், இராணுவ விமான நிலையங்கள், கடற்படை கப்பல் துறைகள் நிறுவல்கள் போன்றவற்றின் வடிவமைப்பு, கட்டுமானம் மற்றும் பராமரிப்பு மற்றும் இராணுவச் சாலைகள், நீர், மின்சாரம் வழங்கல் மற்றும் வடிகால் வசதிகளை திட்டமிட்டு தருவதுடன்,. இந்தியாவின் தரைப்படை, கடற்படை, விமானப் படை மற்றும் கடலோர காவல்படைக்கு தேவையான குளிர்பதன வசதிகள், தளபாடங்களை வடிவமைத்து தருகிறது.  
இது இந்தியாவின் மிகப்பெரிய கட்டுமான மற்றும் பராமரிப்பு நிறுவனங்களில் ஒன்றாகும். இராணுவம், விமானப்படை, கடற்படை மற்றும் பாதுகாப்பு ஆராய்ச்சி மற்றும் வளர்ச்சி அமைப்பு ஆகியவற்றின் பொறியியல் ஆதரவை வழங்குவதற்காக நாடு முழுவதும் இராணுவப் பொறியாளர்கள் சேவைப் பிரிவுகள் மற்றும் துணைப் பிரிவுகளைக் கொண்டுள்ளது. இராணுவப் பொறியாளர்கள் சேவைகள் அமைப்பு இந்தியப் பாதுகாப்பு அமைச்சகத்தின் கீழ் செயல்படும் ஒரு சேவை நிறுவனமாகும். இந்த சேவையில் இராணுவப் பொறியாளர்களுடன், **இந்தியப் பாதுகாப்பு பொறியாளர்கள் சேவை**ப் பிரிவில் (Indian Defence Services of Engineers) கட்டடக் கலை நிபுனர்கள், நில அளவையாளர்கள் போன்ற சிவில் சமூகத்தவரும் சார்-நிலை அலுவலர்களாக பணியாற்றுவர்.
# தங்கத்தின் தங்கம்

***தங்கத்தின் தங்கம்*** (*Thangathin Thangam*) என்பது 1990 ஆண்டு வெளியான இந்திய தமிழ் அதிரடி நாடகத் திரைப்படம் ஆகும். சிராஜ் இயக்கிய இப்படத்தில் ராமராஜன் இராகசுதா ஆகியோர் முதன்மைப் பாத்திரங்களில் நடித்தனர். இப்படம் 14 ஏப்ரல் 1990 அன்று வெளியானது.
# தங்கத்தின் தங்கம்

## கதை

ஒரு இளம் கிராமத் தலைவர் ஒரு சாதாரண கிராமத்துப் பெண் என்று கருதி ஒரு பெண்ணைக் காதலிக்கிறார். ஆனால் பின்னர் அந்தப் பெண் மிகவும் பணக்கார குடும்பத்தைச் சேர்ந்தவர் என்றும், தனது எதிரிக்கு மிகவும் வேண்டியவர் என்பதை அறியும்போது அவரது வாழ்க்கையில் ஒரு திருப்பம் நேர்கிறது.
# தங்கத்தின் தங்கம்

## பாடல்கள்

இப்படத்திற்கு எஸ். ஏ. ராஜ்குமார்<nowiki/>இசையமைத்தார்.
| "முத்து முத்து" | ஆஷா போஸ்லே | எஸ். ஏ. ராஜ்குமார் | 4:35 |  |
| --- | --- | --- | --- | --- |
| "செவந்திப்பூ மாலைக்கட்டு" | எஸ். பி. பாலசுப்பிரமணியம், சித்ரா | 4:14 |  |  |
| "தங்கத்தோட தங்கம்" | மனோ | வாலி | 4:46 |  |
| "ஓர் கிளையில்" | கே. ஜே. யேசுதாஸ் | 4:02 |  |  |
| "செவந்திப்பூ மாலைக்கட்டு" | ஆஷா போஸ்லே | எஸ். ஏ. ராஜ்குமார் | 4:51 |  |
| "வீர சிலம்புக்காரன்" | மனோ, எஸ். ஏ. ராஜ்குமார் | வாலி | 4:08 | } |
எம். ஜி. ராமச்சந்திரனின் படங்களின் பாணியை உண்மையாக பிரதிபலிக்கும் மற்றொரு திரைப்படம் என்று *கல்கியின்* சி. ஆர். கே. தன் விமர்சனத்தில் குறிப்பிட்டார்.
# நீரேற்றப்பட்ட சிலிக்கா

**நீரேற்றப்பட்ட சிலிக்கா** (*Hydrated silica*) என்பது சிலிக்கான் ஈராக்சைடின் ஒரு வடிவமாகும். இதன் மூலக்கூறு வாய்பாட்டில் மாறக்கூடிய அளவிலான தண்ணீர் உள்ளது. நீரேற்றப்பட்ட சிலிக்காவை தண்ணீரில் கரைந்தால் உருவாகும் கரைசல் சிலிசிக்கு அமிலம் என்று அழைக்கப்படுகிறது. இயற்கையில் ஓபல் என்ற படிகமாகக் காணப்படுகிறது. பல நூற்றாண்டுகளாக இது இரத்தினமாக வெட்டப்பட்டு வருகிறது. இருகலப்பாசிகளின் செல் சுவர்களிலும் இது காணப்படுகிறது. பற்பசையில் பயன்படுத்துவதற்காகவும், சுத்தம் செய்வதில் ஓர் உராய்வுப் பொருளாகவும் செயற்கையாகத் தயாரிக்கப்படுகிறது. பல்வேறு வண்ணப்பூச்சுகள் மற்றும் மெருகேற்றிகள் மற்றும் பீர் மதுபானத் தயாரிப்பிலும் பயன்படுத்தப்படுகிறது.
# நீரேற்றப்பட்ட சிலிக்கா

## பற்பசையில்

புதைபடிவ பாசிமண் இயற்கையாகத் தோன்றும் மென்மையான, சிலிசியசு படிவுப் பாறை ஆகும். இயற்கையான நீரேற்றப்பட்ட சிலிக்காவான இது வெள்ளை நிறத்தில் காணப்படும் இதை தூளாக உடைக்கலாம். பல்பொடியாக வெட்டி எடுக்கப்பட்டு பயன்படுத்தப்பட்டது. மென்மையான கால்சியம் கார்பனேட்டுடன் பெரும்பாலும் இணைந்து ஒரு சிறந்த அரைத்திண்ம உராய்வுப் பொருளாக காணப்பட்டது. பற்படலங்களை நீக்கப் பயன்பட்டது. சற்றே பெரிய அளவில் அரைக்கப்படும், நீரேற்றப்பட்ட சிலிக்கா மணிகள் பல் வெளுக்கும் கலவைகளில் பயன்படுத்தப்படுகின்றன. நீரேற்றப்பட்ட சிலிக்கா பற்பசைகளில் ஒரு பயனுள்ள உராய்வுப் பொருளாகும், ஏனெனில் இது மற்ற செயலில் உள்ள பொருட்களுடன், குறிப்பாக சோடியம் புளோரைடுடன் வேதியியல் ரீதியாக தொடர்பு கொள்ளாது.
# நீரேற்றப்பட்ட சிலிக்கா

## இயற்கையில்

நீரேற்றப்பட்ட சிலிக்காக்கள் இயற்கையில் உயிரியல் செயல்முறைகள் மூலம் உருவாகும். இத்தோற்றம் முதன்மையாக பெருங்கடல்களில் கடலடி நுண்ணுயிரிகளின் செயல்பாட்டை உள்ளடக்கியதாகும்.  
நீரேற்றப்பட்ட சிலிக்காவை படிகமாதல் திறனில் உள்ள வேறுபாடுகளின் அடிப்படையில் மூன்று முக்கிய வகைகளாக வகைப்படுத்தலாம்.  
1. நீரேற்றப்பட்ட சிலிக்கேட்டு கண்ணாடி (குறைந்த படிகமாதல் திறன்)
1. அமுதக்கல்
1. நுண்படிக குவார்ட்சு (அதிக படிகமாதல் திறன்)  
ஆய்வகத்தில் நீரேற்றப்பட்ட சிலிக்காவைக் கண்டறிந்து அடையாளம் காண்பதற்கான பொதுவான வழிகளில் ஒன்று, அருகிலுள்ள அகச்சிவப்பு மற்றும் வெப்ப அகச்சிவப்பு நிறமாலை வழிமுறை ஆகும். ஒரு நீரேற்றப்பட்ட சிலிக்கா சேர்மத்தின் செயல்திறன் அதனுடன் பிணைக்கப்பட்ட இரும்பு மற்றும் தைட்டானியம் போன்ற உலோகங்களின் இருப்பைச் சார்ந்து அமைகிறது.
# நீரேற்றப்பட்ட சிலிக்கா

## பாதுகாப்பு

அமெரிக்க உணவு மற்றும் மருந்து நிர்வாகம் நீரேற்றப்பட்ட சிலிக்காவை பொதுவாக பாதுகாப்பான வேதிப்பொருள் என அங்கீகரித்து பட்டியலிட்டுள்ளது.
# இராஜ்குமாரி துபே

**இராஜ்குமாரி துபே** (*Rajkumari Dubey*;1924-2000) **இராஜ்குமாரி** என்ற தனது பெயரால் நன்கு அறியப்பட்ட இவர், 1930 கள் மற்றும் 1940 களில் இந்தித் திரைப்படங்களில் பணியாற்றிய ஒரு இந்தியப் பின்னணிப் பாடகி ஆவார். *பாவ்ரே நைன்* (1950) இல் "சன் பைரி பாலம் சச் போல் ரே" என்ற பாடல்,*மஹால்* (1949) படத்தில் "கபாரா கே ஜோ படத்தில் "நஜரியா கி மாரி" ஆகிய பாடல்களுக்காக மிகவும் பிரபலமானவர்.
# இராஜ்குமாரி துபே

## வாழ்க்கை வரலாறு.

அக்காலத்தின் முன்னணி பாடகர்களான சோராபாய் அம்பாலாவாலி, அமிர்பாய் கர்நாடகி மற்றும் சம்சாத் பேகம் ஆகியோரை விட குறுகிய வரம்புடன் மிகவும் மென்மையான மற்றும் இனிமையான குரலைக் கொண்டிருந்தார். அடுத்த இரண்டு தசாப்தங்களில், லதா மங்கேஷ்கர் இந்தியாவில் பின்னணி பாடுவதில் முன்னேறிக் கொண்டிருந்த சமயத்தில் இவரும் 1950 களின் முற்பகுதி வரை, 100 படங்களில் இவர் பாடியுள்ளார்  
இராஜ்குமாரி வாழ்க்கையில் மிகவும் தாமதமாக திருமணம் செய்து கொண்டார். இவரது கணவர் வி. கே. துபே, வாரணாசியில் வசித்து வந்தார். பின்னர் அவர் மும்பையில் இவருடன் சேர்ந்தார். இராஜ்குமாரி துபே 2000 ஆம் ஆண்டில் இறந்தார்.
# சோமங்கலம் சோமநாதீசுவரர் கோயில்

**சோமநாதீசுவரர் கோயில்** என்பது இந்தியாவின் தமிழ்நாடு மாநிலத்தில் காஞ்சிபுரம் மாவட்டத்தின் சோமங்கலம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். சந்திரனுக்குரிய சிறந்த பரிகாரத் தலமாக இக்கோயில் குறிப்பிடப்படுகிறது.
# சோமங்கலம் சோமநாதீசுவரர் கோயில்

## அமைவிடம்

கடல் மட்டத்திலிருந்து சுமார் 35.87 மீட்டர் உயரத்தில், என்ற புவியியல் ஆள்கூறுகள் கொண்டு சோமங்கலம் பகுதியில் இக்கோயில் அமைந்துள்ளது.
# சோமங்கலம் சோமநாதீசுவரர் கோயில்

## விவரங்கள்

இக்கோயிலின் மூலவர் சோமநாதீசுவரர் மற்றும் தாயார் காமாட்சி அம்மன் ஆவர். கி. பி. 1073இல் குலோத்துங்க சோழனால் கட்டப்பட்ட கோயில் இதுவாகும்.
# சோமங்கலம் சோமநாதீசுவரர் கோயில்

## பெருமை

சரக்கொன்றை மரத்தை தலவிருட்சமாகக் கொண்டு, தேவார வைப்புத் தலம் என்ற பெருமையைப் பெற்றுள்ள இக்கோயில் தொண்டை மண்டலத்தை சார்ந்த சென்னையின் நவக்கிரகத் தலங்களில் சந்திரன் கிரகத்தின் பெருமையைப் பறைசாற்றும் தலமாகும்.
# சோமங்கலம் சோமநாதீசுவரர் கோயில்

## சிறப்பு

சோழ, பாண்டிய, விஜயநகர அரசர்களின் கல்வெட்டுகள் இக்கோயிலில் காணப்படுகின்றன. வழக்கமாக சிவன் கோயில்களில் நந்தி பகவான் சிலை, மூலவர் சன்னதியை நோக்கி அமைக்கப்பட்டிருக்கும். ஆனால், இக்கோயிலில் இறைவனின் ஆணைப்படி, நந்தி, சோழ மன்னனின் எதிரிகளை துவம்சம் செய்வதற்காக, எதிர்த்திசை நோக்கி அமர்ந்திருந்ததால், அதுவே நிரந்தரமாக இருப்பது போன்று வடிவமைக்கப்பட்டு சிறப்பு பெற்றுள்ளது.
# இராணியின் பலியாட்டம் மறுப்பு

**இராணியின் பலியாட்டம் மறுப்பு (Queen's Gambit Declined)** எனும் சதுரங்கத் திறப்பு ஆட்டம் கறுப்பு வெள்ளையின் சிப்பாயை வெட்டுவதை மறுக்கும் ஆட்டமாகும். இது பின்வரும் நகர்வுகளுடன் ஆரம்பிக்கின்றது.
:1. d4 d5
:2. c4 e6
இது மரபு வழியான இராணியின் பலியாட்ட மறுப்பாகும் . பொதுவாக இராணியின் பலியாட்ட மறுப்பு எனும்போது மரபு வழி இராணியின் பலியாட்டமே கருதப்படுகின்றது. அந்த வரிசை வருமாறு.
மரபு வழியான இராணியின் பலியாட்டம் பல்வேறு பட்ட நகர்வு ஒழுங்கின் மூலம் கிடைக்கக்கூடும் அவற்றில் 1.d4 Nf6 2.c4 e6 3.Nf3 d5; 1.d4 e6 2.c4 d5; 1.c4 e6 2.Nc3 d5 3.d4; 1.Nf3 d5 2.c4 e6 3.d4; போன்றவை உள்ளடங்கும்.
# இராணியின் பலியாட்டம் மறுப்பு

## பொதுவான தத்துவங்கள்

இரண்டாவது கறுப்பு நகர்வில் e6 ஐ ஆடும்போது கறுப்பின் கடும்நிறமான சதுரங்களூடாகச் (dark squared) மந்திரிக்கு வழியை ஏற்படுத்தினாலும் வெளிர்நிறச் சதுரங்களூடாக (light square) சதுரங்களூடாகச் செல்லும் மந்திரியைத் தடுக்கின்றது.
# இராணியின் பலியாட்டம் மறுப்பு

## ஏனைய தொடர்ச்சிகள்

- 1.d4 d5 2.c4 c6 &ndash; சிலாவ் தற்காப்பு
# இராணியின் பலியாட்டம் மறுப்பு

## வெளியிணைப்புகள்

- இராணியின் பலியாட்டம் மறுப்பு - லீசெஸ் இலவச தளமூடாக (ஆங்கிலத்தில்)
# மலேசிய தேசிய விளையாட்டு மன்றம்

**மலேசிய தேசிய விளையாட்டு மன்றம்** (மலாய்: *Majlis Sukan Negara Malaysia* (**MSN**); ஆங்கிலம்: *National Sports Council of Malaysia*) (**NSC**); என்பது மலேசிய இளைஞர் விளையாட்டுத்துறை அமைச்சின் கீழ் உள்ள ஒரு மலேசிய அரசு நிறுவனம் ஆகும். இந்த மன்றம் மலேசியாவின் விளையாட்டு நடவடிக்கைகளை நிர்வகிக்கிறது.  
இந்த மன்றம் மலேசியாவின் தேசிய விளையாட்டு மன்றச் சட்டம் 1971 *(National Sports Council of Malaysia Act 1971)* (1979-இல் திருத்தப்பட்டது) என்பதன் கீழ் நிறுவப்பட்டது; மற்றும் 21 பிப்ரவரி 1972 அன்று மலேசியாவின் இரண்டாவது பிரதமர் அப்துல் ரசாக் உசேன் அவர்களால் தொடங்கப்பட்டது.
# மலேசிய தேசிய விளையாட்டு மன்றம்

## திட்டங்களின் பட்டியல்

- தடகளப் பயிற்சித் திட்டம்
- மாற்றுத் திறனாளர் தடகள பயிற்சித் திட்டம்
- தேசிய கால்பந்து மேம்பாட்டு திட்டம்
- தேசிய வளைதடிப் பந்தாட்ட மேம்பாட்டுத் திட்டம்
- தேசிய வலைப்பந்து மேம்பாட்டுத் திட்டம்
- தேசிய ரக்பி கால்பந்து மேம்பாட்டுத் திட்டம்
- இளையோர் மிதிவண்டி ஓட்டுதல், மலேசியா
- விளையாட்டுத் துறையில் பெண்கள்
# மலேசிய தேசிய விளையாட்டு மன்றம்

## விருதுகள்

- மலேசியாவின் சிறந்த விளையாட்டு வீரர் விருது
- மலேசியாவின் சிறந்த விளையாட்டு வீராங்கனை விருது
# மலேசிய தேசிய விளையாட்டு மன்றம்

## மலேசிய மாநிலங்களின் விளையாட்டு மன்றங்கள்

**சிலாங்கூர் மாநில விளையாட்டு மன்றம்**  
| திராங்கானு மாநில விளையாட்டு மன்றம் | } |
| --- | --- |
# மலேசிய தேசிய விளையாட்டு மன்றம்

## மலேசிய விளையாட்டு வளாகங்களின் பட்டியல்

| - | **புக்கிட் ஜாலில் தேசிய அரங்க வளாகம்** (**தலைமையகம்**) | புக்கிட் ஜாலில் தேசிய அரங்கம், கோலாலம்பூர் |
| --- | --- | --- |
| மலேசியா பாராலிம்பிக் விளையாட்டுச் சிறப்பு மையம் | கம்போங் பாண்டான், கோலாலம்பூர் |  |
| சவுஜானா அசாகான் தேசிய விளையாட்டு மன்ற வளாகம் | அசகான், ஜாசின் மாவட்டம், மலாக்கா |  |
| கோலா ரொம்பின் தேசிய விளையாட்டு மன்ற வளாகம் | கோலா ரொம்பின், ரொம்பின் மாவட்டம், பகாங் |  |
| டுங்குன் தேசிய விளையாட்டு மன்ற வளாகம் | டுங்குன் மாவட்டம், திராங்கானு |  |
| மலேசியாவின் தேசிய மிதிவண்டியோட்ட அரங்கு | நீலாய், சிரம்பான் மாவட்டம், நெகிரி செம்பிலான் |  |
| மொக்தார் தகாரி தேசிய கால்பந்து அகாடமி | கம்பாங், குவாந்தான் மாவட்டம், பகாங் |  |
| தித்திவாங்சா விளையாட்டு வளாகம் | தித்திவங்சா, கோலாலம்பூர் | } |
# பெடலங்கா

**பெடலங்கா** (*Pedalanka*) இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு கிராமமாகும். இது தெனாலி வருவாய் பிரிவின் பாட்டிபுரோலு மண்டலத்தில் அமைந்துள்ளது. ஆந்திரப் பிரதேச தலைநகர் பிராந்தியத்தின் ஒரு பகுதியாகவும் செயற்படுகிறது.
# பெடலங்கா

## புவியியல்

மண்டல தலைமையகமான பாட்டிபுரோலுவுக்கு தென்கிழக்கில், 16°05′54′′N 80°51′0′ என்ற ஆள்கூறுகளில் 405 எக்டேர் (1,000 ஏக்கர்) பரப்பளவில் பெடலங்கா பரவியுள்ளது.
# பெடலங்கா

## அரசும் அரசியலும்

பெசர்லங்கா கிராம பஞ்சாயத்து என்பது இக்கிராமத்தின் உள்ளாட்சி அமைப்பாகும். இக்கிராமம் வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது.
# பெடலங்கா

## கல்வி

கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 3 பள்ளிகள் உள்ளன. இந்த பள்ளிகளில் ஒரு மண்டல் பரிசத்து தொடக்கப் பள்ளியும் 2 தனியார் பள்ளிகளும் அடங்கும்.
# காமாத்திபுரம்

**காமாத்திபுரம்** (*Kamathipura* or *Kamthipura)* இந்தியாவின் மகாராட்டிரம் மாநிலாத்தின் தலைநகரான மும்பை பெருநகரத்தில் பாலியல் பெண் தொழிலாளர்கள் கொண்ட பகுதியாகும். மும்பையின் ஏழு தீவுகளை ஒன்றாக இணைப்பதற்கு முன்னர் 1795ஆம் ஆண்டில் காமாத்திபுரம் பகுதி நிறுவப்பட்டது. துவக்கத்தில் இப்பகுதியில் கட்டுமானத் தொழிலாளர்கள் அதிகம் இருந்ததால் இதற்கு *லால் பஜார்* (சிவப்பு கடைவீதி) எனப்பெயரிடப்பட்டது. பின்னர் இப்பகுதியில் பாலியல் தொழிலாளர்கள் அதிகம் குடியேறியதால் காமாத்திபுரா பெயரிடப்பட்டது.  
1990களின் இறுதியில் காமாத்திபுரா பெண்களுக்கு எயிட்சு நோய் தொற்றியதால், இப்பகுதிவாழ் பெண் பாலியல் தொழிலாளர்களுக்கு வேறு வேலை வாய்ப்புகள் வழங்கவும்; வேறிடங்களுக்கு குடியேற்றவும் மாநில அரசு நடவடிக்கை எடுத்தது. அப்போதிருந்து, காமாதிபுரா பண்படுத்திய அனுபவத்தைக் கொண்டுள்ளது, மேலும் 2017 ஆம் ஆண்டு நிலவரப்படி காமாதிபுராவில் 2000க்கும் குறைவான பாலியல் தொழிலாளர்கள் இருந்தனர். ரியல் எஸ்டேட் விரிவாக்கம் விபச்சார விடுதிகளை ஒரு காலத்தில் பரவியிருந்த 14 பாதைகளில் இரண்டில் மட்டுமே தள்ளியுள்ளது.  
1992ஆம் ஆண்டில் பெருநகரமும்பை மாநகராட்சி காமாத்திபுரா பகுதியில் 45,000 பாலியல் தொழிலாளர்கள் இருந்ததாக கணக்கெடுத்தனர். 2009ஆம் ஆண்டில் இதன் எண்ணிக்கையை 1,600 ஆகவும்; 2018ஆம் ஆண்டில் 5,00 ஆகவும் மும்பை மாநகராட்சி குறைத்தது.  
இந்த காலகட்டத்தில் ஒரு கட்டத்தில் இது ஒரு சீன சமூகத்தின் தாயகமாக இருந்தது, இது கப்பல்துறைகளாக வேலை செய்தது மற்றும் உணவகங்களை நடத்தியது. 19 ஆம் நூற்றாண்டின் பிற்பகுதியில் எல்லாம் மாறியது. பத்தொன்பதாம் நூற்றாண்டில் மும்பை நகரின் முக்கிய சிவப்பு விளக்கு மாவட்டத்தில் இப்பகுதி வளர்ந்தது. வருகை தந்த ஒரு மிஷனரியின் வார்த்தைகளில், "... தரைத்தளம் சாலைக்கு திறந்திருக்கும், சொந்த கடைகளைப் போல. இந்த கீழ் மற்றும் மேல் அறைகளில் பல்வேறு தேசங்களைச் சேர்ந்த ஆண் வழிப்போக்கர்களை அழைக்கும் பூர்வீக பெண்கள் இருந்தனர்." காமாதிபுரா பிரிட்டிஷ் வீரர்களுக்காக மும்பையில் உள்ள "ஆறுதல் மண்டலங்களில்" ஒன்றாக நிறுவப்பட்டது, மேலும் இது உள்ளூர் மூலக் கதைகளுக்குள் உட்பொதிக்கப்பட்டுள்ளது.  
இந்த காலகட்டத்தில் ஒரு கட்டத்தில் இது ஒரு சீன சமூகத்தின் தாயகமாக இருந்தது, இது கப்பல்துறைகளாக வேலை செய்தது மற்றும் உணவகங்களை நடத்தியது. 19 ஆம் நூற்றாண்டின் பிற்பகுதியில் எல்லாம் மாறியது. 1916ல் காமாத்திபுரா பகுதியில் பால்வினை நோய்களுக்கான முதல் மருத்துவமனை கட்டப்பட்டது.  
இந்திய விடுதலைக்குப் பின்னர் இப்பகுதியில் நேபாள நாட்டு இளம் பெண்கள் பாலியல் தொழிலாளர்களாக குடியேறினர். இப்பகுதியில் பாலியல் தொழில் வளர்ச்சியுற்ற காரணத்தினால் 3,000 கட்டிடங்கள் பாலியல் தொழிலுக்கு நிறுவப்பட்டது.  
தற்போது காமாத்திபுரம் பகுதியில் 200 பெண்கள் பீடி சுற்றும் தொழிலில் ஈடுபட்டுள்ளனர்.
# காமாத்திபுரம்

## மக்கள் தொகை பரம்பல்

14 தெருக்கள் கொண்ட காமாத்திபுரா பகுதியில் வாழும் பெரும்பாலோனர், பிற மாநிலத் தொழிலாளர்கள் ஆவார். 2007ஆம் ஆண்டில் காமாத்திபுரா பகுதியில் 55,936 வாக்காளர்கள் கொண்டிருந்தனர்.
# குஞ்சனப்பள்ளி

**குஞ்சனப்பள்ளி** (*Kunchanapalli*) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள விசயவாடா நகரின் தெற்கு புறநகர்ப் பகுதியாகும். குண்டூர் வருவாய் பிரிவின் மங்களகிரி தாடேபள்ளி மாநகராட்சியின் தாடேபல்லி மண்டலப் பகுதியில் இது அமைந்துள்ளது.
# குஞ்சனப்பள்ளி

## புவியியல்

குஞ்சனப்பள்ளி 16°4500′′N 80°6167E என்ற ஆள்கூறுகளில் அமைந்துள்ளது. சராசரியாக கடல் மட்டத்திலிருந்து 5 மீட்டர் (19 அடி) உயரத்தில் இக்கிராமம் உள்ளது.
# குஞ்சனப்பள்ளி

## அரசும் அரசியலும்

குஞ்சனப்பள்ளி கிராம பஞ்சாயத்து என்பது கிராமத்தின் உள்ளாட்சி அமைப்பாகும் . கிராமம் வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது. வார்டு உறுப்பினர்கள் ஒரு சர்பஞ்சால் தலைமை தாங்கப்படுகிறார்கள். இந்த கிராமம் ஆந்திரப் பிரதேச தலைநகர் பிராந்தியத்தின் ஒரு பகுதியாகும். ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் செயல்படுகிறது.
# இராணுவப் பொறியாளர் சேவைகள் (இந்தியா)

**இராணுவப் பொறியாளர் சேவைகள்** (*Military Engineer Services* (MES), இது இராணுவம் மற்றும் பொதுமக்கள் இணைந்த சேவை ஆகும். பொறியியல் அதிகாரிகள் மற்றும் சார்-நிலை அலுவலர்கள் கொண்ட இப்படையானது இந்தியாவின் பழைமையான மற்றும் பெரிய இந்திய அரசின் அமைப்பாகும். இந்தியாவின் முப்படைகளுக்கான கட்டுமானப் பணிகள் மேற்கொள்ளவும், பராமரிக்கவும் உள்ள இப்பொறியாளர்கள் படையானது 26 செப்டம்பர் 1923 அன்று பிரித்தானிய இந்தியாவின் அரசால் நிறுவப்பட்டது.
| CCE புது தில்லி | CCE சபுவா | CE (வான் படை) பிரயாக்ராஜ்j |  |
| --- | --- | --- | --- |
| CE (வான் படை) பெங்களூர் | CE (வான் படை) காந்திநகர் | CE (வான் படை) நாக்பூர் |  |
| CE (வான் படை) சில்லாங் | CE (வான் படை) உதம்பூர் | CE (வான் படை) பாலம் |  |
| CE ஐதராபாத் | CE அந்தமான் நிக்கோபார் தீவுகள் | CE பரேலி |  |
| CE பட்டிண்டா | CE போபால் | CE சண்டிகர் |  |
| CE சென்னை | CE தில்லி | CE ஜபல்பூர் |  |
| CE ஜெய்ப்பூர் | CE ஜலந்தர் | CE ஜோத்பூர் |  |
| CE கொல்கத்தா | CE லே | CE லக்னோ |  |
| CE கடற்படை கொச்சி | CE கடற்படை மும்பை | CE கடற்படை விசாகப்பட்டினம் |  |
| CE பட்டிண்டா | CE பதான்கோட் | CE புனே | CE RD தில்லி |
| CE சிக்கந்தராபாத் | CE சில்லாங் | CE சிலிகுரி |  |
| CE சிறிநகர் | CE உதம்பூர் | DGNP மும்பை |  |
| DGNP விசாகப்பட்டினம் | தேசிய போர் அருங்காட்சியகம் மற்றும் நினைவிடம் | CE ( CG ) விசாகப்பட்டினம் |  |
| CE ( CG ) கோவா | } |  |  |
<small>CE- தலைமைப் பொறியாளரr, CCE- தலைமை கட்டுமானப் பொறியாளர், AF- வான் படை</small>
# இராணுவப் பொறியாளர் சேவைகள் (இந்தியா)

## இதனையும் காண்க

இந்திய இராணுவப் பொறியாளர்கள் படையணி
# சிறந்த குடும்ப திரைப்படத்துக்கான தமிழக அரசின் திரைப்பட விருது

**சிறந்த குடும்பத் திரைப்படத்திற்கான தமிழ்நாடு அரசு திரைப்பட விருது** (*Tamil Nadu State Film Award for Best Family Film*) என்பது தமிழ்நாடு அரசு திரைப்பட விருதுகளின் ஒரு பகுதியாக தமிழகத் திரைப்படங்களில் இருந்து தேர்ந்தெடுக்கப்படும் ஒரு திரைப்படத்திற்கு *பிலிம்பேர்* இதழின் சார்பில் ஆண்டுதோறும் வழங்கப்படும் ஒரு விருது ஆகும்.
| 2008 | ***வல்லமை தாராயோ*** | - | - |  |
| --- | --- | --- | --- | --- |
| 2007 | ***தூவானம்*** | ***சொன்னால் தான் காதலா*** | *பூவெல்லாம் உன் வாசம்* | - |
| 2000 | ***பட்ஜெட் பத்மநாபன்*** | *முகவரி* | *உயிரிலே கலந்தது* | } |
# சிறந்த எதிர்நாயகன் நடிகருக்கான தமிழக அரசின் திரைப்பட விருது

**சிறந்த எதிர்நாயகன் நடிகருக்கான தமிழ்நாடு அரசு திரைப்பட விருது** (*Tamil Nadu State Film Award for Best Villain*) என்பது தமிழ்நாடு அரசு திரைப்பட விருதுகளின் ஒரு பகுதியாக தமிழகத் திரைப்படங்களில் எதிர்நாயகனாக நடித்த ஒரு நடிகருக்கு வழங்கப்படும் ஒரு விருது ஆகும். இந்த விருது முதன்முதலில் 1997 ஆண்டு வழங்கப்பட்டது. அப்போது பிரகாஷ் ராஜ் முதலில் பெற்றார்.
# சிறந்த எதிர்நாயகன் நடிகருக்கான தமிழக அரசின் திரைப்பட விருது

## பட்டியல்

விருது பெற்றவர்களும் அவர்கள் விருது பெறக் காரணமான படங்களின் பட்டியல் இங்கே.
| 2015 | அரவிந்த்சாமி | சித்தார்த் அபிமன்யு | *தனி ஒருவன்* |  |
| --- | --- | --- | --- | --- |
| - | 2014 | பிருத்விராஜ் | மேலச்சிவில்பேரி கோமதிநாயகம் பிள்ளை | *காவியத் தலைவன்* |
| 2013 | விடியல் ராஜ் | இளங்கோ | *களவாணி* |  |
| 2009 | பிரகாஷ் ராஜ் | நெல்லை மணி | *ஈ* |  |
| 2005 | பிரகாஷ் ராஜ் | டி. சி. பி. பிரபாகர் | *அந்நியன்* |  |
| 2004 | ராபர்ட் | அருண் | *டான்சர்* |  |
| 2003 | ரியாஸ் கான் | ரத்னம் | *தமிழ்* |  |
| 2001 | அலெக்ஸ் | அரங்கநாதர்  
ஆண்டை | *முதல்வன்*  
*இரணியன்* |  |
| 1998 | ரஞ்சித் | மணிமாறன் | *மறுமலர்ச்சி* |  |
| 1997 | ஆனந்தராஜ் | பிரகாஷ் | *கல்கி* | } |
# அரீன் ஆக்சைடு

ஆக்சிசனேற்றம் செய்யப்பட்டு பென்சீன் ஆக்சைடு உருவாகிறது.]]  
**அரீன் ஆக்சைடு** (*Arene oxide*) என்பது வேதியியலில் ஓர் அரீனின் எப்பாக்சைடைக் குறிக்கும். அரீன் ஆக்சைடுகளின் இரண்டு முக்கியமான குடும்பங்கள் பென்சீன் ஆக்சைடுகள் மற்றும் நாப்தலீன் ஆக்சைடுகள் என்பவையாகும். இவை இரண்டும் பொதுவான மாசுபடுத்திகளான பென்சீன் மற்றும் நாப்தலீனின் ஆக்சிசனேற்ற சிதைவு இடைநிலைகளாகும்.  
பென்சோபைரீனையும் ஓர் எப்பாக்சைடாக ((+)-பென்சோ[a]பைரீன்-7,8-எப்பாக்சைடு.) மாற்ற இயலும்.
# அரீன் ஆக்சைடு

## தேர்ந்தெடுக்கப்பட்ட வினைகள்

பென்சீன் ஆக்சைடு (C<sub>6</sub>H<sub>6</sub>O) மூன்று இரட்டைப் பிணைப்புகளைக் கொண்ட ஏழு-உறுப்பு வளைய ஆக்சிபின்னுடன் வேதியியற் சமநிலைச் சேர்மமாக உள்ளது. வேதியியற் சமநிலையில் சிதைக்கும் 6π வளையத்தை மூடுதல் மற்றும் திறப்பதன் மூலம் இவை இணைதிற மாற்றியன்களாக கருதப்படுகின்றன.  
அரீன் ஆக்சைடுகள் அதிக வினைத்திறன் கொண்டவை. பென்சீன் ஆக்சைடும் நாப்தலீன்-1,2-ஆக்சைடு நீரேற்றும் முறையே ஈரைதராக்சி ஐதரோபென்சீன் மற்றும் 1,2-ஈரைதராக்சி ஈரைதரோநாப்தலீன் ஆகியவற்றை கொடுக்கின்றன. நீரேற்ற வினை எப்பாக்சைடு ஐதரலேசு நொதியால் வினையூக்கம் செய்யப்படுகிறது. இந்த டையால்களின் நீரிழப்பு, மறு அரோமாட்டிக்காதல் வினை மூலம் இயக்கப்படுகிறது. பீனால் மற்றும் 1-நாப்தால் சேர்மங்கள் உருவாகின்றன. 1,2-ஈரைதராக்சி ஈரைதரோநாப்தலீன், ஈரைதரோடையால் டியைதரனேசு நொதியால் வினையூக்கப்பட்டு ஆக்சிசனேற்ற வினை நிகழ்வதால் 1,2-நாப்தோகுயினோன் உருவாகிறது.
# ஆக்சிபின்

**ஆக்சிபின்** (Oxepin) என்பது ஆக்சிசனைக் கொண்டுள்ள ஒரு பல்லின வளையமாகும். இதில் ஏழு உறுப்புகள் கொண்ட வளையம் மூன்று முப்பிணைப்புகளால் பிணைக்கப்பட்டுள்ளன. இதனுடைய மூலச் சேர்மமான C<sub>6</sub>H<sub>6</sub>O பெண்சீன் ஆக்சைடுடன் வேதியியற் சமநிலை கொண்ட சேர்மமாகக் காணப்படுகிறது.  
ஆக்சிபின்-பென்சீன் ஆக்சைடு வேதிச் சமநிலையானது வளைய பதிலீடுகளால் பாதிக்கப்படுகிறது.  
</references>
# சோமங்கலம்

**சோமங்கலம்** (*Somangalam*) என்பது இந்தியாவில் தமிழ்நாடு மாநிலத்தின் காஞ்சிபுரம் மாவட்டத்தில் அமையப் பெற்றுள்ள ஒரு புறநகர்ப் பகுதியாகும்.
# சோமங்கலம்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு சோமங்கலம் புறநகர்ப் பகுதி அமைந்துள்ளது.
# சோமங்கலம்

## மக்கள்தொகை

2011 இந்திய மக்கள் தொகைக் கணக்கெடுப்பு அடிப்படையில், சோமங்கலம் புறநகர்ப் பகுதியின் மொத்த மக்கள்தொகை 4,376. இதில் ஆண்கள் எண்ணிக்கை 2,199 மற்றும் பெண்களின் எண்ணிக்கை 2,177 ஆகும்.
# சோமங்கலம்

## சமயம்

சோமங்கலம் பகுதியில் சுந்தரராஜ பெருமாள் கோயில் என்ற பெருமாள் கோயில் ஒன்றும், சோமநாதீசுவரர் கோயில் என்ற சிவன் கோயில் ஒன்றும் உள்ளன.
# சோமங்கலம்

## அரசியல்

சோமங்கலம் பகுதியானது, திருப்பெரும்புதூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.
# வெள்ளத்தூர்

**வெள்ளத்தூர்** (*Vellaturu*) இந்திய மாநிலமான ஆந்திராவின் பாபட்லா மாவட்டத்தில் உள்ள ஒரு கிராமமாகும். தெனாலி வருவாய் பிரிவின் பாட்டிபுரோலு மண்டலத்தில் இக்கிராமம் அமைந்துள்ளது.
# வெள்ளத்தூர்

## புவியியல்

மண்டலத் தலைமையகமான பாட்டிபுரோலு<nowiki/>வுக்கு கிழக்கே 16°29′32′′N 80°00′32′′E என்ற ஆள்கூறுகளில் வெள்ளத்தூர் 641 எக்டேர் (1, 580 ஏக்கர்) பரப்பளவில் பரவியுள்ளது.
# வெள்ளத்தூர்

## மக்கள்தொகை

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கிராமத்தில் உள்ள மொத்த குடும்பங்களின் எண்ணிக்கை 1,848 ஆகும். இதன் மொத்த மக்கள் தொகை 5,956 ஆகும், இத்தொகையில் 2,995 ஆண்களும் 2,961 பெண்களும் இருந்தனர். 0 முதல் 6 வயதுக்குட்பட்ட 494 குழந்தைகள் இங்கு இருந்தனர். வெள்ளத்தூரின் சராசரி கல்வியறிவு 64.37 சதவீதமாகவும் எண்ணிக்கை 3,516 பேராகவும் இருந்தது.
# வெள்ளத்தூர்

## ஆட்சி

வெள்ளத்தூர் கிராம பஞ்சாயத்து என்பது கிராமத்தின் உள்ளாட்சி அமைப்பு ஆகும். வார்டுகளாகப் பிரிக்கப்பட்டுள்ள இவ்வமைப்பில் ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது. இந்த கிராமம் ஆந்திரப் பிரதேச தலைநகர் பிராந்தியத்தின் ஒரு பகுதியாகும். ஆந்திரப் பிரதேச தலைநகரப் பிரதேச மேம்பாட்டு ஆணையத்தின் அதிகார வரம்பின் கீழ் இக்கிரமம் செயல்படுகிறது.
# வெள்ளத்தூர்

## கல்வி

கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 7 பள்ளிகள் உள்ளன. இந்த பள்ளிகளில் 3 தனியார் பள்லிகளும் 4 மாவட்ட/மண்டல் பரிசத் பள்ளிகளும் அடங்கும்.
# லி சிங்-யுயென்

**லி சிங்-யுயென்** (*Li Ching-Yuen** or **Li Ching-Yun*), (பிறப்பு:1677/1736 - இறப்பு:6 மே 1933) சீனா நாட்டின் மூலிகை மருத்துவரும், போர்க்கலை நிபுனரும், தந்திரோபாய ஆலோசகரும், 197 ஆண்டுகள் வாழ்ந்த உலகின் ஒரே மனிதராக கருதப்படுகிறார்.இவரின் பிறந்த ஆண்டை முதுமையியல் அறிஞர்களால் நிர்ணயம் செய்ய இயலவில்லை..
# லி சிங்-யுயென்

## வாழ்க்கை வரலாறு

லி சிங்-யுயென் பிறந்த ஆண்டு 1677 அல்லது 1736 எனக் குழப்பமாக உள்ளது. மூலிகை மருத்துவரான லி சிங்-யுயென், கோஜிபெர்ரி பழங்கள, சின்செங்கு, வல்லாரை மற்றும் லிங்சி காளான்கள் போன்ற மூலிகைத் தாவரங்களை மக்களுக்கு விற்பனை செய்தார். மேலும் இந்த மூலிகைகள் மற்றும் அரிசி ஒயினை உணவை உண்டு வாழ்ந்தார்.இவர் தன் வாழ்நாளில் 23 அல்லது 24 மனைவிகளை மணந்தவர்.  
இவர் தனது 197 அகவையில் 6 மே 1933 அன்று சீனாவின் சிச்சுவான் மாகாணததின் கை மாவட்டத்தில் காலமானர்.
# ஆப்ரியா

***ஆப்ரியா*** (*Aubria*) என்பது தவளைகளின் ஒரு சிறிய பேரினமாகும், இதில் இரண்டு (அல்லது மூன்று) அறியப்பட்ட சிற்றினங்கள் உள்ளன. இந்த பேரினத்தின் அனைத்து சிற்றினங்களும் மேற்கு ஆப்பிரிக்காவில் காணப்படுகின்றன. இவற்றின் பொதுவான பெயர் **பந்து தவளைகள்** அல்லது **மீன்பிடி தவளைகள்**.
# ஆப்ரியா

## சொற்பிறப்பியல்

*ஆப்ரியா* என்ற பேரினத்தின் பெயர் பிரெஞ்சு காலனித்துவ நிர்வாகியும், அமெச்சூர் இயற்கை தொழில்முறையல்லா வல்லுநர் சார்லசு யூஜின் ஆப்ரி-லெகோம்டேவின் நினைவாக உள்ளது. இது இங்கே *ஆ. சப்சிகில்லாட்டா*வின் ஒத்த பெயராகக் கருதப்படுகிறது.
# அரசினர் ஆடவர் கலைக் கல்லூரி, தாளவாடி

**அரசினர் ஆடவர் கலைக் கல்லூரி, தாளவாடி** என்பது தமிழ்நாட்டின் ஈரோடு மாவட்டம், தாளவாடியில் அமைந்துள்ள ஒரு கலை அறிவியல் கல்லூரி ஆகும். இது 2022 ஆம் ஆண்டு நிறுவப்பட்டது. இக்கலூரியில் 2024 ஆண்டு நிலவரப்படி 210 மாணவ மாணவியர் பயில்கின்றனர். இக்கல்லூரி பெரியார் பல்கலைக்கழ இணைவுக் கல்லூரியாகும்.
# அரசினர் ஆடவர் கலைக் கல்லூரி, தாளவாடி

## கல்லூரி வரலாறு

தாளவாடி மலைப் பகுதியில் உள்ள மக்கள் மேற்படிப்புக்காக 80 கி.மீ தொலைவில் உள்ள சத்தியமங்கலம், கோபிசெட்டிப்பாளையம், ஈரோடு ஆகிய நகரங்களுக்கு சென்று வரவேண்டிய நிலை இருந்தது. இதனால் இப்பகுதியில் அரசு கலைக் கல்லூரி துவக்கவேண்டும் என்ற கோரிக்கை இருந்துவந்தது. இந்நிலையில் தாளவாடியில் அரசு கலைக்கல்லூரி துவக்கப்படும் என்று உயர் கல்வித் துறை அமைச்சர் 2001 ஆண்டு தமிழ்நாடு சட்டமன்றத்தில் அறவித்தார். இந்த அறிவிப்பு அடுத்த ஆண்டே நடைமுறைக்கு வந்தது. அதன்படி தாளவாடி அருகே உள்ள திகினாரை அரசுப் பள்ளி வளாகத்தில் உள்ள வகுப்பறைகளில் ஐந்து பாடப் பிரிவுகளுடன் கல்லூரி துவக்கப்பட்டது. கல்லூரிக்கு கல்லூரி முதல்வர், நூலகர், உடற்கல்வி இயக்குநர் உள்ளிட்ட 17 பேராசிரியர் பணியிடங்களும், ஆசிரியர் அல்லாத 17 பணி இடங்களும் உருவாக்கபட்டன.  
இதனையடுத்து தாளவாடியை அடுத்துள்ள பாரதி புரத்தில் 12 கோடி மதிப்பீட்டில் கல்லூரிக்கு புதிய கட்டடங்கள் கட்டபட்டன. இதன் பிறகு 2024 மார்ச் முதல் புதிய கட்டத்தில் கல்லூரி செயல்படத் துவங்கியது.
# அரசினர் ஆடவர் கலைக் கல்லூரி, தாளவாடி

## துறைகள்

- தமிழ் (இளங்கலை)
- ஆங்கிலம் (இளங்கலை)
- கணிதம் (இளம் அறிவியல்)
- வணிகவியல் (பிகாம்)
- கணினி அறிவியல் (இளம் அறிவியல்)
# இராணுவ மருத்துவப் படைகள் (இந்தியா)

**இந்திய இராணுவ மருத்துப்படைகள்** (*Army Medical Corps*) இந்திய இராணுவத்தில் சிறந்த மருத்துவர்கள் கொண்ட சிறப்பு மிக்க படையாகும். இந்தியாவின் முப்படையினருக்கும் மருத்துவச் சேவைகள் புரிவதே இதன் பணியாகும். இப்படையானது 70,000 மருத்துவர்களைக் கொண்டது.3 ஏப்ரல் 1764 அன்று பிரித்தானிய கிழக்கிந்திய கம்பெனியால் இப்படை நிறுவப்பட்டது.
# இராணுவ மருத்துவப் படைகள் (இந்தியா)

## இந்திய இராணுவ மருத்துவப் படைகள்

இரண்டாம் உலகப் போரின் போது இராணுவ மருத்துவர்கள் சேவை வேகமாக வளர்ச்சியுற்றது. 3 ஏப்ரல் 1943 அன்று இந்திய இராணுவ மருத்துவப் படைகள் நிறுவப்பட்டது. இப்படையின் தலைமையிடமாக புனே நகரம் உள்ளது.  
இந்திய பாதுகாப்புத் துறை அமைச்சகத்தின் கீழ் ஆயுதப் படைகளின் மருத்துவ சேவைகள் தலைமை இயக்குநர் பதவி 1949ஆம் ஆண்டில் உருவாக்கப்பட்டது.
இவர் தலைமையில் தரைப்படை, வான்படை மற்றும் கடற்படை இராணுவ மருத்துவச் சேவை படைகளின் இயக்குநர்கள், இராணுவப் பல் மருத்துவச் சேவைகளின் இயக்குநர் மற்றும் இராணுவச் செவிலியர் படைகளின் இயக்குநர்கள் இயங்குவர்.
# இராணுவ மருத்துவப் படைகள் (இந்தியா)

## இதனையும் காண்க

- இராணுவ மருத்துவக் கல்லூரி (இந்தியா)
# பைக்சிசெபாலிடே

**பைக்சிசெபாலிடே** (*Pyxicephalidae*) என்பது தற்போது சகாரா கீழமை ஆப்பிரிக்காவில் காணப்படும் தவளைகளின் குடும்பமாகும்.
# பைக்சிசெபாலிடே

## வகைப்பாடு

*பைக்சிசெபாலிடே* இரண்டு துணைக் குடும்பங்களைக் கொண்டுள்ளது. இதில் மொத்தம் 12 சிற்றினங்கள் உள்ளன.
- பேரினம் *அமியெட்டியா* (16 சிற்றினங்கள்)
- பேரினம் *ஆன்கைட்ரோப்ரின்* (3 சிற்றினங்கள்)
- பேரினம் *ஆர்த்ரோலெப்டெல்லா* (10 சிற்றினங்கள்-பாசி தவளைகள்
- பேரினம் *ககோசுடெர்னம்* (16 சிற்றினங்கள்)
- பேரினம் *மைக்ரோபேட்ராசெல்லா* ஒற்றைச் சிற்றினப் பேரினம்
- பேரினம் *நடாலோபாட்ராக்கசு* (ஒற்றைச் சிற்றினப் பேரினம்)
- பேரினம் *நோத்தோபிரைன்* (5 சிற்றினங்கள்-மங்கிரல் தவளைகள்
- பேரினம் *பொயின்டொனியா* (ஒற்றைச் சிற்றினப் பேரினம்)
- பேரினம் *இசுட்ராங்கிலோபசு* (10 சிற்றினங்கள்)
- பேரினம் *டோமோப்டெர்னா* (16 சிற்றினங்கள்)
- துணை குடும்பம் *பைக்சிசெபலினே*
- பேரினம் *ஆப்ரியா* (2 சிற்றினங்கள்-மசாகோ மீன்பிடித் தவளை, பழுப்பு பந்து தவளை
- பேரினம் *பைக்சிசெபாலசு* (4 சிற்றினங்கள்) -ஆப்பிரிக்கக் காளைத் தவளைகள், பிக்ஸி தவளை
- பேரினம் †*தௌமசுடோசரசு* (3-5 சிற்றினங்கள்-மேற்கு ஐரோப்பா, இயோசீன் (அழிந்துபோனது)
# ஆற்றூர் (கன்னியாகுமரி)

** ஆற்றூர்** (ஆங்கிலம்: Attoor), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் ஒரு பேரூராட்சி ஆகும்.
# ஆற்றூர் (கன்னியாகுமரி)

## மக்கள் வகைப்பாடு

இந்திய 2001 மக்கள் தொகைக் கணக்கெடுப்பின்படி 11,744 மக்கள் இங்கு வசிக்கின்றார்கள். . இவர்களில் 5,922 ஆண்கள், 5,822 பெண்கள் ஆவார்கள். ஆற்றூர் மக்களின் சராசரி கல்வியறிவு 87.75% ஆகும். ஆற்றூர் மக்கள் தொகையில் 11.91% ஆறு வயதுக்குட்பட்டோர் ஆவார்கள்.
# மினர்வாரியா மைசோரேன்சிசு

**மினர்வாரியா மைசோரென்சிசு** (*Minervarya mysorensis*) என்பது மைசூர் தவளை எனப் பொதுவாக அழைக்கப்படுகிறது. இது இந்தியாவின் மேற்குத் தொடர்ச்சி மலையில் காணப்படும் ஒரு தவளை சிற்றினம் ஆகும். இது கருநாடக மாநிலத்தின் சிமோகா மாவட்டத்தில் உள்ள ஜோக் என்ற அதன் வகை வட்டாரத்திலிருந்து மட்டுமே அறியப்படுகிறது.
# மினர்வாரியா கோமந்தகி

**மினர்வராயா கோமந்தகி** (*Minervarya gomantaki*) என்ற தவளைச் சிற்றினம் முன்பு *பெஜெர்வாரியா* பேரினத்தில் இருந்தது. இது இந்தியாவில் மேற்குத் தொடர்ச்சி மலை பகுதியில் காணப்படும் ஒரு தவளை சிற்றினம் ஆகும். இது **கோவா கிரிக்கெட் தவளை** அல்லது **கோமந்தக் வெள்ளை உதட்டு கிரிக்கெட் தவளை** என்றும் அழைக்கப்படுகிறது.
# ஜெயந்த் (நடிகர்)

**ஜெயந்த்** (*Jayant*) என்ற மேடைப் பெயரால் நன்கு அறியப்பட்ட **சக்காரியா கான்** (*Zakaria Khan*;15 அக்டோபர் 1915-2 ஜூன் 1975) ஓர் இந்திய நடிகர் ஆவார். இவர் நடிகர்கள் அம்ஜத் கான் மற்றும் இம்தியாஸ் கான் ஆகியோரின் தந்தையும் ஆவார். *அமர்*, *மெம்டிடி*, *நஸ்னீன்* போன்ற படங்களில் இவரது நடிப்பு குறிப்பிடத்தக்கது. திலிப் குமார், மதுபாலா மற்றும் கிஷோர் குமார் ஆகியோருடனும் பல படங்களில் பணியாற்றியுள்ளார்.  
ஜெயந்த் 15 அக்டோபர் 1915 அன்று பிரித்தானிய இந்தியாவின் வடமேற்கு எல்லைப்புற மாகாணமான பெசாவரில் உள்ள நோதே பயனில் பஷ்தூன் குடும்பத்தில் பிறந்தார். இவருக்கு சக்காரியா கான் என்று பெயரிடப்பட்டது. ஆரம்பக் கல்வியை மட்டுமே முடித்த ஜெயந்த் திரைப்பட வாழ்க்கையைத் தொடங்குவதற்கு முன்பு இராசத்தானின் அல்வாரில் ஒரு காவல் அதிகாரியாக இருந்தார்.
# ஜெயந்த் (நடிகர்)

## தொழில் வாழ்க்கை

ஜெயந்த் உயரமானவர், ஆழமான குரலைக் கொண்டிருந்தார். இயக்குநர்விஜய் பட்டின் முதல் திரைப்படமான *சன்சார் லீலா* (1933) என்ற குஜராத்தி படத்தில் பணியாற்றினார். இவருக்கு ஜெயந்த் என்ற பெயரை இயக்குநரும் தயாரிப்பாளருமான விஜய் பட் வழங்கினார். *பாம்பே மெயில்* (1935), *ஹிஸ் ஹைனஸ்* (1936), *ஸ்டேட் எக்ஸ்பிரஸ்* (1938) போன்ற பல திரைப்படங்களில் முன்னணி கதாபாத்திரத்தில் நடித்தார்.
# ஜெயந்த் (நடிகர்)

## சொந்த வாழ்க்கை

ஜெயந்த் திருமணமானவர். இவருக்கு சோலே படத்தில் கப்பார் சிங்காக நடித்த அம்ஜத் கான் மற்றும் இம்தியாஸ் கான் என இரு மகன்கள் உள்ளனர்.
# ஜெயந்த் (நடிகர்)

## இறப்பு

தொண்டை புற்றுநோயால் பாதிக்கப்பட்டிருந்த ஜெயந்த் 2 ஜூன் 1975 அன்று தனது 60 வயதில் மும்பையில் இறந்தார்.
# மினர்வாரியா கிரீனி

***மினர்வாரியா கிரீனி*** (*Minervarya greenii*) (பொதுவான பெயர்கள் மலைத் தவளை) என்பது மத்திய இலங்கையின் மலைகளில் காணப்படும் ஒரு தவளை சிற்றினம் ஆகும். இது மலைப்பாங்கான வெப்பமண்டல ஈரமான காடுகளுக்குள் ஈரநில வாழ்விடங்களில் வாழ்கிறது. வாழிட இழப்பு, மாசுபாடு, ஈரநிலங்கள் வறட்சி, காட்டுத் தீ மற்றும் அறிமுகப்படுத்தப்பட்ட வானவில் ட்ரவுட் மீன் மூலம் வேட்டையாடுதல் ஆகியவற்றால் இது அச்சுறுத்தப்படுகிறது.
# மினர்வாரியா கீர்த்திசிங்கேய்

**மினர்வாரியா கீர்த்திசிங்கேய்** (*Minervarya kirtisinghei*) என்பது டைக்ரோக்ளோசிடே குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையில் மட்டுமே காணப்படும் அகணிய உயிரி. இங்கு இது தென்-மத்திய மலைப்பகுதியிலிருந்து தென்மேற்கு தாழ் நிலப் பகுதிகளில் காணப்படுகிறது.  
*மினர்வாரியா கீர்த்த்சிங்கேய்* ஒரு பொதுவான தவளைச் சிற்றினம். இவை வெப்பமண்டலக் காடுகள், புல்வெளிகள், புல்வெளிகள் மற்றும் ஈரநிலங்கள், மலைப்பாங்கான மற்றும் தாழ் நிலப் பகுதிகள், ரப்பர் மற்றும் பனை எண்ணெய் தோட்டங்கள் மற்றும் வீட்டுத் தோட்டங்கள் போன்ற சில மனிதனால் உருவாக்கப்பட்ட வாழ்விடங்களிலும் காணப்படுகின்றன. முதிர்ச்சியடைந்த தவளை பகுதி நீர்வாழ் உயிரினங்களாகும்; இவற்றின் இளம் உயிரிகள் நீர்வாழ்வன.
# மினர்வாரியா தெராயென்சிசு

**மினெர்வாரியா தெராயென்சிசு** (*Minervarya teraiensis*)(தெராய் கிரிக்கெட் தவளை அல்லது தெராய் மரு தவளை) என்பது தெற்கு நேபாளம், சிக்கிம் மற்றும் வடகிழக்கு இந்தியா மற்றும் தென்கிழக்கு மற்றும் மத்திய வங்கதேசத்தில் காணப்படும் ஒரு தவளை சிற்றினமாகும். இது சமீபத்தில் பூட்டானிலிருந்தும் பதிவாகியுள்ளது. இது திறந்த புல்வெளிகளுடன் தொடர்புடைய ஒரு பொதுவான இனமாகும். இது பெரும்பாலும் குளங்கள் மற்றும் நீரோடைகளுக்கு அருகில் காணப்படுகிறது.
# மலேசிய கடல்சார் காவல்துறை

**மலேசிய கடல்சார் காவல்துறை** (மலாய்: *Agensi Penguatkuasaan Maritim Malaysia* (**APMM**); ஆங்கிலம்: *Malaysia Coast Guard*; *Malaysian Maritime Enforcement Agency*) (**MMEA**); சீனம்: 马来西亚海事执法局) என்பது மலேசியாவின் கடல்சார் பகுதிகளில் சட்ட ஒழுங்கைப் பராமரிக்கும் முக்கிய அரசு அமைப்பு; மலேசிய உள்துறை அமைச்சின் கீழ் இயங்குகிறது. இதன் தலைமையகம் புத்ராஜெயா கூட்டரசு நிர்வாக மையத்தில் உள்ளது.  
இந்தத் துறை, மலேசிய கடல்சார் மண்டலம் மற்றும் கடல் பகுதிகளில் தேடுதல் மற்றும் மீட்பு நடவடிக்கைகளை ஒருங்கிணைக்கிறது; நாட்டின் அவசரகாலநிலை, குறிப்பிடத்தக்க நெருக்கடிகள் அல்லது போர்க்காலம்; ஆகியவற்றின் போது மலேசிய ஆயுதப்படைகளின் கீழ் ஒருங்கிணைக்கப்படலாம்.  
இந்தத் துறை, ஐக்கிய அமெரிக்காவின் கடலோர காவல்படை *(United States Coast Guard)* மற்றும் சப்பான் கடலோர காவல்படை *(Japan Coast Guard)* ஆகியவற்றுடன் நெருங்கிய உறவைப் பேணுகிறது.
# மலேசிய கடல்சார் காவல்துறை

## வரலாறு

மலேசிய கடல்சார் காவல் துறையின் வரலாறு, 21 ஏப்ரல் 1999 அன்று, மலேசிய தேசிய பாதுகாப்பு மன்றத்தில் *(National Security Council of Malaysia),* மலேசியப் பிரதமர் துறையால் நடத்தப்பட்ட ஒரு சந்திப்பு நிகழ்வின் மூலமாகத் தொடங்குகிறது. அன்றைய தினம், மலேசிய கடலோர காவல்படையை நிறுவுவதற்கான சாத்தியக்கூறுகள் எனும் ஆய்வு அறிக்கை அந்த நிகழ்வில் சமர்ப்பிக்கப்பட்டது.  
16 ஏப்ரல் 2003-இல் அறிக்கையின் முடிவுகளை மலேசிய அமைச்சரவை ஏற்றுக் கொண்டது. டத்தோ அபு தாலிப் அஜி அருன் என்பவரின் தலைமையில், மலேசிய கடல்சார் அமலாக்கத் துறையின் உருவாக்கத்தை ஒழுங்கமைக்கும் குழு உருவாக்கப்பட்டது.
# மலேசிய கடல்சார் காவல்துறை

## வரலாறு

### மலேசிய கடல்சார் அமலாக்கச் சட்டம்

மே 2004-இல், மலேசிய நாடாளுமன்றத்தில் மலேசிய கடல்சார் அமலாக்கச் சட்டம் 2004 (சட்டம் 633) *(Malaysian Maritime Enforcement Agency Act 2004) (Act 633)* இயற்றப்பட்டது. அதன் வழி, மலேசிய கடல்சார் அமலாக்கத் துறை முறையாக நிறுவப்பட்டது.  
அந்தச் சட்டம் 25 சூன் 2004 அன்று; யாங் டி பெர்துவான் அகோங் அவர்களிடமிருந்து அரச ஒப்புதலைப் பெற்றது. அதே ஆண்டு சூலை 1 அன்று, மலேசிய அரசிதழில் வெளியிடப்பட்டது. 15 பிப்ரவரி 2005 அன்று, சட்டம் அமலுக்கு வந்தது.
# மலேசிய கடல்சார் காவல்துறை

## வரலாறு

### மலேசிய கடல்சார் அமலாக்கத் துறை

10 அக்டோபர் 2005 அன்று, அப்போதைய துணைப் பிரதமர் டத்தோ ஸ்ரீ நஜிப் ரசாக் அவர்களால், மலேசிய கடல்சார் அமலாக்கத் துறை பொதுமக்களுக்கு முதன்முறையாக அறிமுகப்படுத்தப்பட்டது.  
30 நவம்பர் 2005 அன்று, மலேசிய கடல்சார் அமலாக்கத் துறை, தன் கப்பல்களின் வழி ரோந்துப் பணிகளைத் தொடங்கியது. நவம்பர் 2018 இல், மலேசியாவின் வரவு செலவுத் திட்டம் 2019-இன் கீழ், அந்த முடிவு உறுதி செய்யப்பட்டது.
# மலேசிய கடல்சார் காவல்துறை

## மலேசிய கடல்சார் மண்டலம்

### உள்நாட்டு நீர்ப்பகுதி மற்றும் வட்டாரக் கடல் பகுதி

- வட்டாரக் கடல் பகுதி: 12 கடல் மைல்கள் (22 கி.மீ.)
- *(Territorial Sea: 12 nautical miles (22 km) from baseline)*
- இறையாண்மை: மலேசிய நிலப்பரப்பின் பகுதி
- *(Sovereignty: part of the territory of Malaysia)*
- அனைத்து கப்பல்களுக்கும் பொதுப் பயன்பாட்டிற்கு உட்பட்டது
- *(Subject to the of innocent passage for all vessels)*
# மலேசிய கடல்சார் காவல்துறை

## மலேசிய கடல்சார் மண்டலம்

### தொடர்ச்சி மண்டலம்

- கடற்கரையிலிருந்து 24 கடல் மைல்கள் (44 கி.மீ.)
- *(24 nautical miles (44&nbsp;km) from coast)*
- சுங்கம், நிதி, குடிவரவு அல்லது சுகாதாரச் சட்டங்களை மீறுவதைத் தடுக்க அல்லது தண்டிக்க வ்ரையறுக்கப்பட்ட அதிகார வரம்பு
- *(Jurisdiction to prevent or punish infringement of customs, fiscal, immigration or sanitary laws)*
# மலேசிய கடல்சார் காவல்துறை

## மலேசிய கடல்சார் மண்டலம்

### சிறப்பு பொருளாதார மண்டலம்

- கடற்கரையிலிருந்து 200 கடல் மைல்கள் (370 கி.மீ.)
- *(200 nautical miles (370&nbsp;km) from coast)*
- கடற்பரப்பு மற்றும் நீர் வளங்களை நிர்வகிப்பதற்கான இறையாண்மை உரிமைகள்.
- *(Sovereign rights over the management of the resources of the seabed and water column)*
- அதிகார வரம்பு: - செயற்கைத் தீவுகளின் கட்டுமானம்- கடல் அறிவியல் ஆய்வு - கடல் சூழலைப் பாதுகாத்தல்
- *(Jurisdiction in respect of: - construction of artificial islands- marine scientific research - protection of the marine environment)*
# மலேசிய கடல்சார் காவல்துறை

## தரவரிசை அமைப்பு

### உயர் அதிகாரிகள்

| -
! <font color="white">தளபதி <hr/> Laksamana Maritim </font> | <font color="white">இலக்சமணா <hr/> Laksamana Madya Maritim</font> | <font color="white">துணை இலக்சமணா <hr/> Laksamana Muda Maritim </font> | <font color="white">முதல் இலக்சமணா <hr/>Laksamana Pertama Maritim</font> | <font color="white">கேப்டன் <hr/>Kepten Maritim</font> | <font color="white">கொமாண்டர் <hr/>Komander Maritim</font> | <font color="white">லெப்டிணன்ட் கொமாண்டர் <hr/>Leftenan Komander Maritim</font> | <font color="white">லெப்டிணன்ட் <hr/>Leftenan Maritim</font> | <font color="white">லெப்டிணன்ட் மதியா <hr/>Leftenan Madya Maritim</font> | <font color="white"> லெப்டிணன்ட் மூடா <hr/>Leftenan Muda Maritim</font> |
| --- | --- | --- | --- | --- | --- | --- | --- | --- | --- |
| } |  |  |  |  |  |  |  |  |  |
# மலேசிய கடல்சார் காவல்துறை

## தரவரிசை அமைப்பு

### அதிகாரிகள் / வீரர்கள்

| -
! <font color="white">வாரண்ட் அதிகாரி 1 <hr/> Pegawai Waran I Maritim</font> | <font color="white">வாரண்ட் அதிகாரி 2 <hr/> Pegawai Waran II Maritim</font> | <font color="white">பிந்தாரா கானான் <hr/> Bintara Kanan Maritim</font> | <font color="white">பிந்தாரா மூடா <hr/> Bintara Muda Maritim</font> | <font color="white">லசுகார் கானான் <hr/> Laskar Kanan Maritim</font> | <font color="white">லசுகார் 1 <hr/> Laskar Kelas I Maritim</font> | <font color="white">லசுகார் 2 <hr/> Laskar Kelas II Maritim</font> |
| --- | --- | --- | --- | --- | --- | --- |
| } |  |  |  |  |  |  |
# மினர்வாரியா ரூபெசென்சு

**மினர்வாரியா ரூபெசென்சு** (*Minervarya rufescens*) என்பது மலபார் மரு தவளை, செந்நிற துளையிடும் தவளை, செம்பழுப்பு துளையிடும் தவளை எனப் பொதுவாக அழைக்கப்படுகிறது. இது இந்தியாவில் மேற்குத் தொடர்ச்சி மலைகளில் காணப்படும் ஒரு தவளை சிற்றினமாகும். இது மகாராட்டிரா, கருநாடகா, கோவா மற்றும் கேரளா மாநிலங்களில் காணப்படுகிறது. இது திறந்த மற்றும் லேசான சீரழிந்த வெப்பமண்டல ஈரப்பதமான பகுதி பசுமையான காடுகளில் கரையோர மற்றும் வன விளிம்பு வாழ்விடங்களுடன் தொடர்புடைய உள்ளூரில் பொதுவான இனமாகும்.
# நார்ட் ஸ்ட்ரீம் எரிவாயு வழித்தடம்

**நார்ட் இயற்கை எரிவாயு வழித்தடம் எண் 1** (*Nord Stream*) , ருசியாவின் வடமேற்கில் உள்ள வைபோர்க் கடற்கரை நகரத்திலிருந்து, ஜெர்மனி நாட்டின் லுப்மின் கடற்கரை நகரம் முடிய பால்டிக் கடலடி வழியாக ஐரோப்பிய நாடுகளுக்கு இயற்கை எரிவாயு செல்லும் நார்ட் ஸ்ட்ரீம் 1 குழாய் வழித்தடத் திட்டம் 2011ஆம் ஆண்டில் துவங்கப்பட்டது.. இந்த கடலடி எரிவாயு குழாய் வழிதடங்களை நிர்வகிக்கும் நார்ட் ஸ்ட்ரீம் நிறுவனத்த ருசியாவின் காஸ்பிரோம் உள்ளிட்ட ஐந்து நிறுவனங்கள் ஏற்று நடத்துகிறது.  
இந்த கடலடி இயற்கை எரிவாயு குழாய் வழித்தடம் எண் ஒன்றின் 1,222 கிலோ மீட்டர் (759 மைல்) கிலோ மீட்டர் நீளம் கொண்டது. அதிகபட்சமாக கொண்டு செல்லும் இயற்கை எரிவாயு 55 பில்லியன் m3/a (1.9 டிரில்லியன் cu ft/a) மற்றும் குழாயின் விட்டம் 1,220 மில்லி மீட்டர் (48 அங்குலம் ஆகும்.  
இதன் முதற்கட்டமாக, தரைப்பகுதியில் செல்லும் இயற்கை எரிவாயு குழாய்கள் ருசியாவிலிருந்து உக்ரைன் மற்றும் போலந்து வழியாக கிழக்கு ஐரோப்பா மற்றும் மேற்கு ஐரோப்பா] நாடுகளுக்கு இயற்கை எரிவாயு கொண்டு செல்லப்பட்டது..